السلام عليكم ورحمة الله وبركاته. اهلا بحضراتكم في المقطع رقم ستمية اتنين وستين من مقاطع حظر التجول وحلقة تدبر سورة الناس. ارجو من حضراتكم تجيبوا المصاحف وافتح معي صورة الناس اخر سورة في القرآن الكريم. اخر سورة في المصحف
سورة الناس سورة مكية. نزلت في اول سنتين من بدء نزول الوحي على النبي صلى الله عليه وسلم في ترتيب النزول هي رقم واحد وعشرين في ترتيب المصحف العثماني اخر سورة. رقم مية واربعتاشر
اسماؤها سورة الناس هو الاشهر والمستخدم في المصاحف. وسورة قل اعوذ برب الناس وهو الوارد في السنة وسورة المعوذة الثانية عدد ايات سورة الناس ست ايات وفي خلاف في دوا في من عدها السبع ايات بانه قسم الاية بتاعة من شر الوسواس الخناس. قسمها. بس الجمهور على انها اية واحدة
قبل ان نقرأها عاوز من حضرتك وحضرتك ان كل واحد فيكم يستحضر انه بيوصل للصورة دي في ختام المصحف بعد ما قرأت مية وتلتاشر صورة وفرحان او فرحانة آآ انكم خلاص بتختموا
ومستحضرة روحانيات معينة وبنستعد دلوقتي لاخذ ثواب ختم القرآن كاملا. فيأتيك الامر بالاتي اعوذ بالله السميع العليم من الشيطان الرجيم. بسم الله الرحمن الرحيم قل اعوذ برب الناس ملك الناس. اله الناس
من شر الوسواس الخناس الذي يوسوس في صدور الناس. من الجنة والناس اكتر كلمة تكررت في السورة ايه ؟ الناس ده بيديني شعور ان هذا الكتاب اللي انا قرأته نازل علشان الناس
بنربي الناس وانا واحد من الناس فتخيل بقى بعد ما تنتهي من قراءة كتاب كبير مية واربعتاشر فصل ذكروا لك او الكاتب ذكر لك في الكتاب احداث في التاريخ والعبر والدروس المستفادة منها. وذكر لك في الكتاب ده قوانين وتشريعات
ووعظ ونصايح تمشي عليها وكلام في العلم وحقائق كونية والفلك والنجوم والشمس والقمر وانواع المخلوقات المختلفة ومخلوقات انت لا تراها كمان جن وملائكة مش بس حيوانات وبتاع انك في اخر الكتاب ده
يفاجأ ان ربنا او ان كاتب انا اسف مش كتاب وخلاص. ان الكاتب مركز عليك انت وبيكلمك انت بالاسم من دون كل المخلوقات اللي زكرها في الكتاب وبيوصيك انك تكون على تواصل مستمر معه
وتستنجد به فروة لو احتجت حاجة تشعر بايه تجد الاهتمام ده من كاتب الكتاب بك انت في الاخر مع ان انت لا بتأكله ولا بتشربه ولا بتفيده في اي حاجة. يعني اللي كاتب الكتاب ده هو مش مستفيد منك في حاجة
لكنه بيكلمك وبيخاطبك في اخر الكتاب وبيقول لك اي حاجة استنجد بي بسرعة هتلاقيني معك يبقى هو بيحبك واضحة جدا. الصورتين الاخيرتين اللي اسمهم المعوذتين بيشعروني بحب ربنا لنا انت دلوقتي لو ابنك نازل من البيت
آآ مسافر اسكندرية رايح آآ مدينة تانية رايح اياد. تقول له خلي بالك من نفسك. حاضر وبص يمين وشمال قبل ما تعدي الشارع يقول لك حاضر وما تسوقش بسرعة. حاضر
وبلاش رمرمة واكل مش نضيف. حاضر بس الابن بيشعر بحب ابوه لما بيوصيه بالوصايا دي واحنا في ختام قراءة هذا الكتاب بنجد الله سبحانه وتعالى بيوصينا باننا نخلي بالنا من نفسنا وبيقول لنا قل اعوذ برب الفلق
من شر ما خلق ومن شر غاسق اذا وقب. ومن شر النفاثات في العقد. ومن شر في حاسد اذا حسد. قل اعوذ برب الناس ملك الناس. اله الناس من شر
الوسواس الخناس الذي يوسوس في صدور الناس من الجنة والناس يبقى اللي بيقول الكلام ده بيحبني ده فيه كلام عن النار ولا كلام عن الجنة خلاص الكلام ده اتقال اتقال. دلوقتي بيوصيني اخلي بالي من نفسي بقى
احتمي به من شرور كثيرة قل اعوذ برب الفلق صفة واحدة هنستعيذ بها من ايه من شر ما خلق ومن شر غاسق اذا وقب ومن شر النفاثات في في العقد ومن شر حاسد اذا حسد
شر كل دول لانهم ممكن يصيبوا الانسان باذى في صحته او في ماله او في حاجات كتير وبعدين وبعدين قال لي قل اعوذ برب الناس ملك الناس اله الناس. تلات صفات من صفات الله
نستعيذ بهم من ايه حاجة واحدة من شر الوسواس الخناس يعني الحاجة الواحدة دي هستعيذ باسماء الله التلاتة او بصفات الله التلاتة دول عشان حاجة واحدة يبقى الحاجة الواحدة دي خطيرة جدا مدمرة جدا
اكتر من اي حاجة تانية لانها الوسوسة بتصيب الانسان في دينه مش في ماله مش في جسده مش في صحته لا لا الوسواس بيأمر الانسان بالذنوب. وبعدين بالكبائر. كبائر الذنوب وبعدين بالشرك. وبعدين بالكفر
قريت هزا الكتاب؟ اه طيب خلي بالك بقى فيه حد هيحاول يشكك في الكتاب ده وهيشكك في انا كمان. فربنا بيقول لك خل بالك فيه حد هيحاول يشكك تعمل ايه بقى بعد ما قرأت هذا الكتاب
تتعوذ به. قل اعوذ برب الناس. ملك الناس. اله الناس من شر الوسواس الخناس. الذي يوسوس في صدور الناس من الجنة والناس قل امر من الله سبحانه وتعالى للنبي صلى الله عليه وسلم
ولنا احنا كمان من خلال النبي عليه الصلاة والسلام قل اعوذ برب الناس وما قلش قل يا محمد اعوذ برب الناس. عشان تاخد الامر ده يا من تتدبر القرآن انت ايضا
على انه امر لك انت كمان. قل اعوذ برب الناس. بعد ما قريت مية وتلتاشر سورة اعوذ كنا امبارح يجمع بين اعتصم والوذ اعتصم اتمسك التصق الجأ والوذ الجأ اليك. اختبئ
انه انسان يلوذ يعني ياخد مخبأ. يحتمي بحاجة يتقي بحاجة طيب انت بقى بتعوز بالله من ايه تعود باللامي بتعوذ بمين ؟ برب الناس قل اعوذ برب ما قلش بربي
ما قال لك شي ، قل اعوذ بربي والله يعني ممكن كنت بقول اعوذ بربي حلوة برضه اهي. وبعدين شخصية كده فيها علاقة شخصية بينك وبين ربنا يعني طب ليه ما نزلتش كده ؟ قل اعوذ برب
قل اعوذ برب الناس. وكأنك بتطلب لكل الناس. بعد ما شفت حب ربنا للناس انت كمان بتحب الناس وبتطلب من الله بتستعيذ لكل الناس. قل اعوذ برب الناس وانت واحد من الناس
منها انك بتطلب من ربنا حبا في الناس انت بتحب الناس فبتطلب لهم وايضا بتذكر نفسك ان الشر ممكن يأتيك من الناس. وهو رب الناس وقادر ان يمنع عنك شر الناس. ما هو لي معنيين
يا وجهين ما هو مش كل الناس اخيار. فيه ناس اشرار مش لسة مستعيذين بالله من برب الفلق من شر ما خلق. ففي ناس اشرار فانت بتستعيذ بالله. قل اعوذ برب الناس
انه يعيذ الناس ويعيذني من الناس برضو بعض الناس مش كويسين في النهاية كل الناس دول ناصيتهم بيده هو قادر على حمايتك منهم لو كل الناس اجتمعوا على ان يضروك بشيء
لم يكتبه الله عليك مش هيقدروا وده حديث الرسول عليه الصلاة والسلام ولو كل الناس اتفقوا انهم يفيدوك بشيء ربنا لم يكتبه لك مش هيقدروا يوصلوه لك ورب الناس المسيطر على الناس
قل اعوذ برب الناس ملك الناس اله الناس. هو اللي خلق الناس بالتالي هو من يملك الناس اية بتحمل داخلها الاعتراف بالعبودية لله ملك الناس انت مش بتعترف بان هو الملك باس انت بتقر بعبوديتك
انت ومش لوحدك انت وكل الناس كل خلقه عبيد له اللي عاجبه واللي مش عاجبه ما فيش حاجة اسمها واحد عبد لله والتاني مش عبد لله. الكل عبيد لله. بس فيه عبد
صالح وعبد ابق. عبد بيحاول يهرب من ربنا بس مش هيقدر يهرب من ربنا وبعدين هو المالك بيملك ازاي بالشراء او بالوراثة او بالخلق. يعني انت اشتريت حاجة بتصبح انت المالك الجديد بتاع الحاجة دي. اشتريت موبايل
من حد بقيت انت المالك الجديد انتقلت لك الملكية او ورفض اه اه فيلا من بابا الله يرحمه. يبقى انت كده بقيت ايه؟ المالك الجديد بتاع الفيلا في بقى طريقة اخرى للملكية وهي الخلق. يعني انت مسلا كتبت قصيدة
كتبت عمل فني تصبح انت المالك بتاعه. يعني انت ما اشترتوش ما اشترتش العمل ما اشترتش القصيدة اللي كتبتها وما ورستهاش امال انت ايه سند ملكيتك؟ انك انت انشأت هذه القصيدة بلاش نقول كلمة خلقت دي عشان ايه هتعمل مشكلة عند بعض الناس حساسية
انت انشأت القصيدة. فانت اصبحت مالك القصيدة لله المثل الاعلى الله وملك كل شيء هو خالق كل شيء وحتى املاكك هو اللي خلقها وملكها لك. فبقيت انت مالك اضافي يعني ايه ربنا قال في سورة ياسين
اولم يروا انا خلقنا لهم مما عملت ايدينا انعاما فهم لها مالكون ربنا خلق انعام حيوانات احصنة حمير بقر آآ جمال آآ معيز آآ خرفان وملكها لنا احنا. فبقينا احنا مالك اضافي
ان هو الخالق بتاعها عشان نستفيد منها ناكل ونشرب البان. بس نطلع الزكاة بتاعتها وما ننساش نشكره عليها ونتذكر ان دي نعمة من الله وده الكلام ده يجري على كل النعم اللي عندنا. ملك الناس هو يملك الناس وما يملك الناس
يملك كل شيء اله الناس اله الناس بتذكرك الاية بالالوهية بمنتهى الوضوح. ليه لانه هو رب الناس. قل اعوذ برب الناس. ربهم اللي خلقهم ورزقهم ورعاهم وحفزهم وهداهم في الربوبية
اعمال تربية ورعاية وعناية من الله لنا. ربنا هو اللي بيعمل الاعمال دي لنا اما التأليه انت اللي بتعمله تجاه الله. انت تؤله الله المشرك يؤله غير الله او يؤله مع الله الهة اخرى. يعني ايه بيؤله؟ يعني بيتخذ الهة
انت لما تقول اله الناس انت تعترف بألوهية الله في ناس الهت بشر في ناس الهت الاصنام في ناس قلهت الملائكة ده لا يجعلهم الهة حقيقية لأ الهة مزيفة اللي عاوز اقوله هو انه التأليه هو عمل انت اللي بتعمله تجاه الله
فتجعل في نفسك انت انت بتقول بتذكر نفسك انه الهك الوحيد دون ان تشرك به الها اخر قل اعوذ برب الناس ملك الناس اله الناس ايه بقى كل ده بتستعيذ بالصفات التلاتة دي من ايه
من شر الوسواس الخناس الذي يوسوس في صدور الناس من الجنة والناس السعيد بالله من اخطر شيء في الدنيا الوسواس مين بقى الوسواس ده ارجع بقى للكتاب تاني ما انت عرضت مية وتلتاشر صورة لو انت ناسي ارجع بقى للي قريته
وشف مين اللي بيوسوس فستجد فوسوس لهما الشيطان اللي هو ايه ؟ في سورة الاعراف لا هم اللي هم ادم وحواء ازا الشيطان بيوسوس اللي هو ابليس الجن مش بالضرورة لكن هنا المقصود به ابليس
وفي سورة قاف ولقد خلقنا الانسان ونعلم ما توسوس به نفسه يبقى الشيطان والنفس الانسانية النفس اتكلمنا عنها كتير وقلنا ان الشهوات لما بتضغط القلب لازم يكون مستعد بانه يبقى مشحون بالايمان في كل المشاعر بتاعته. فيواجه هزه الوسوسة بنجاح
ويقدر آآ يتغلب عليها ما يقعش في الحرام الشيطان بقى ده ده بالنسبة للنفس لكن النفس لما القلب يكون ضعيف ومش مشحون بالايمان بيستسلم ووسوسة النفس بتسيطر عليها على طول
الشيطان بقى ربنا حزرنا منه قال لنا ايه سورة الاعراف يا بني ادم لا يفتننكم الشيطان كما اخرج ابويكم من الجنة ينزع عنهما لباسهما ليريهما سوآتهما ان انه يراكم هو وقبيله من حيث لا ترونهم. انا جعلنا الشياطين اولياء للذين لا يؤمنون
يبقى الوسواس سواء من الشيطان او من النفس الامارة بالسوء بيضرب في صميم الدين عند الانسان لا يفتننكم الشيطان كما اخرج ابويكم من الجنة. ده يعني الشيطان ممكن يبقى سبب
في دخولنا النهر اهو ربنا بيحزرنا ينزع عنهما لباسهما ليريهما سوءاتهما انه يراكم هو وقبيله من حيث لا ترونهم. الله! فازا الشيطان بيضرب في صميم الدين ازاي بقى بيعمل ايه
الشيطان بيعمل ايه ربنا قال في الاعراف عشرين فوسوس لهما الشيطان ليبدي لهما ما وري عنهما من سوءاتهما. وقال ما نهاكما ربكما عن هذه الشجرة الا ان تكونا ملكين او تكونا من الخالدين
بيوسوس بيلقي الشكوك في مصداقية الله بل بيشكك ان ربنا بيحبك اصلا يقول لك ربنا مش بيحبك ربنا قال لهم ايه وقلنا يا ادم اسكن انت وزوجك الجنة وكلا منها رغدا حيث شئتما. ولا تقربا هذه الشجرة فتكون من الظالمين
انت ومراتك انت وزوجتك يا ادم اسكنوا الجنة. وكلوا منها زي ما انتم عايزين بس الحاجة الحرام الوحيدة هي الشجرة دي. ما ما تخافوش منها. مش ما تاكلوش منها. ما تقربوش. لا تقربا
لان ربنا له حمى المنهيات اللي ربنا بينهانا عنها المفروض لا نقترب منها. مش ما نعملهاش. ما نقتربش من الخمرة مش ما نشربهاش ما نقتربش فتكون من الظالمين. ولا تبقوا ظالمين. فالشيطان راح عامل ايه بقى
قال لهم لا انتم بتصدقوا الكلام ده ده قال لكم كده عشان مش بيحبكم ومش بيحب لكم الخير ده انتم لو اكلتم من الشجرة دي هتبقوا من الخالدين وقال ما نهاكما ربكما عن هذه الشجرة الا ان تكون ملكين تبقوا ملائكة. او تكونا من الخالدين
الخالدين يعني مش هتمرضوا ومش هتعجزوا وبالتالي مش هتموتوا هو ده اسلوب الشيطان في القاء الشكوك في قلب الانسان عن ربنا انه يخليك تشعر ان ممكن يكون فيه اختيار افضل من امر ربنا
ربنا قال نعمل كده. اه انا عارف بس بس دي بقى يعني ايه يعني انا شايف حاجة احسن احسن من ايه! احسن من العربية بيقولوا ربنا قال ده غلط خلاص غلط
ايوة انا عارف بس بس دي يعني انت شايف حاجة احسن من ربنا بقى! ما هو ده ده الشيطان على طول فالانسان في الحالة دي يمتنع عن طاعة امر الله ويقدم على المعصية
فلما اقول الشيطان يكون مفهوم ان انا اقصد كل انواع الشياطين لزلك لو تلاحزوا ربنا لم يقل الشيطان في الصورة يعني ناس كتير قوي بيربطوا الشيطان بالجن. وده غلط كلمة شيطان يعني اي شيء ضار
ربنا قال الوسواس الوسواس الخناس وما قالش الشيطان كمان ليه ؟ عشان هو النفس بتوسوس والشيطان بيوسوس. والشيطان انواع. هناك شياطين. جن شياطين انس. حتى شياطين حيوانات. ايه رأيكم بقى
القلب النبي عليه الصلاة والسلام قال الكلب الاسود شيطان ممكن يكون يقصد كلب معين هناك روايات اخرى بتقول ان كان الكلب كان كلب مصاب بالسعار. لذلك اللي يجوز قتله بل يجب قتله الكلب المسعور
اللي بيخليه ده النداء اللي عنده اللي هو بيعض الناس في الشوارع وده مرض قاتل انا عجبني قوي الحقيقة فهم الشيخ آآ ابن العثيمين رحمة الله عليه لهذا الحديث مع ان انا مش من مدرسته
لكن بصراحة وجدت تعليقه رائع جدا على هذا الحديث قال هو من شياطين الكلاب لا من شياطين الجن والشيطان ليس خاصا بالجن. هذا فهم سليم مية في المية. اتمنى كان يبقى كل الناس فاهمة الكلام ده. كلمة شيطان يعني شيء ضار
شياطين الحيوانات يعني الحيوانات الضارة الميكروبات دي شياطين لانها بتضرنا شياطين الجن يعني الجن اللي بتوسوس وتجيب لك افكار زفت افكار مهببة تحاول تخليك تتفرج على حاجات غلط تعمل مش عارف ايه هو ده الشياطين الجن
وشياطين الانس بقى هنتكلم عنهم دلوقتي لزلك ابليس لم يصبح شيطان الا بعد ما كفر واقسم انه يضل الناس عن سبيل الله كده بقى شيطان لانه بقى ضار ربنا قال في سورة الانعام
وكذلك جعلنا لكل نبي عدوا شياطين الانس والجن اي حد بيضرك هو في اللحظة دي شيطان زميلك في المدرسة اللي وشوش لك في ودنك وقال لك تاخد سيجارة معي علبة سجاير
انت قلت لأ فراح رجع بعد يومين لما لقاك متضايق او زهقان وراح موشوش لك تاني. جرب مش هتخسر حاجة لو ما عجبتكش ما تكملهاش. ده شيطان وخناس كمان هقول لك يعني ايه
الوشوشة دي اسمها وسوسة هو كده وسوس لك ولما راح اول مرة لما انت قلت لأ هو خنس وبقى خناس يعني كثير الخنس والرجوع لما رجع لك تاني وانت في حالة الضعف النفسي
يعني ايه ضعف نفسي؟ لقاك زهقان لقاك متضايق ده اسمه ضعف نفسي فيقوم راجع لك تاني عارف ان هنا في الحالة دي غالبا هتقول له اه. هات هو بيراقبك انت قلت له لأ بيخنس بس ما بيفقدش الامل فيك. ربنا قال في سورة الاعراف انه يراكم هو وقبيله من حيث
ترون هم اول ما الشيطان يجدك في حالة ضعف نفسي يعاود المحاولة معك مرة اخرى زهقان متعصب يقوم جاي لك يقول لك ايه ها فكر بقى ياللا خد واحدة يوم الانسان واقع زي الايه زي الجردل
والعكس الانسان الصالح لما يلاقي حد متعصب بيتجنبه لغاية ما يهدى وبعدين ينصحه لكن لو نصحه وهو متعصب قد يكفر الانسان. يعني يقول له واحد متعصب وعمال يزعق صل على النبي بس صل على النبي ممكن واحد يقول لك طب مش مصلي على النبي بقى انت بتكفر خلاص
طلعت الراجل من الدين ليه ؟ سبه لما يهدى. الشيطان العكسي يجي له وهو متعصب ويقوم مدي له الحاجة الغلط يقوم واخدها. انما انت تحاول تدي له الحاجة الصح يقوم رافضها
اللي خلاك تتفرج على افلام اباحية من شياطين الانس واللي بيخرج فيديو كليبس فيها بنات وولاد بيرقصوا بالمايوهات شيطان. واللي انتج الفيديو كليب شيطان واللي عرض الفيديو شيطان وكل من يضللك عن سبيل الله شيطان
حتى لو كان بيصلي حتى لو عنده زبيبة في راسه قد كده شيطان يعني مضر بيبعدك عن الله مش معنى كده ان هو شيطان في الحقيقة يعني لما بيرجع بيته بيقلب لونه احمر ويطلع له ديل على شكل شوكة وقرون ما فيش الكلام ده
هو شيطان في اللحزة ايه اللي بيضرك فيها؟ شيطان في اللحزة اللي بيبعدك عن ربنا فيها. بس ده معناها شيطان آآ جذرها اللغوي شطان ومنها الاشطان اللي هي الحبال الطويلة اللي بيروضوا بها الخيل البرية
والشتم هو الحبل الطويل اللي في اخره الدلو بيبقى في البئر العميقة جدا وتسمى بئر شاطون انا محتاج حبل طويل فكذلك الشيطان هو اللي بيبعدك عن الله سبحانه وتعالى. او بيبعدك عن اي خير
عن الصحة عن اي حاجة كويسة ده شيطان اما شيطان جن يعني مش بني ادم واقف قدامك بيكلمك افكار بتيجي لك في راسك ده معناه ان فيه وسوسة بتم في راسك
لتحثك على المعصية او شيطان انس بيوسوس لك في ودنك او آآ بيقوم جواك الشهوات بطريقة اخرى حسية فممكن يوسوس لك بطرق اخرى يعمل لك فيديو تتفرج عليه بعينيك وما كلمكش اهو. او يقول حاجة في بودكاست يعني حتى مش فيديو تتفرج عليه. فانت بودانك برضو يعني. يستغل حواسك علشان
يهيج الشهوات جواك تقوم تقدم على المعصية شيطان الانس لا يقل خطورة عن شيطان الجن ان ما كانش اخطر لان عنده طرق كتيرة اوي يدخل بها لك وكمان شكله زيك
فبيخليك عاوز تبقى زيه بيزهر لك انه مبسوط وان المعاصي مخلياه عايش مبسوط وهو مليان اكتئاب على فكرة بس قدامك بيزار بيضحك وبيعمل ايه وبيشرب وبيرقص اما بيرجع بيبقى هيموت نفسه بيبقى عايز يرمي نفسه من البلكونة
من شر الوسواس الخناس. الذي يوسوس في صدور الناس من الجنة والناس. قلنا جن ايه ده انت ختمت قراءتك للقرآن بانك سألت الله بصفته رب الناس وملك الناس واله الناس
انه يعيذك من اخطر شيء وهو الوسوسة في الدين لان اغلى حاجة عندك هي دينك ثم تبدأ تقرأ القرآن من اوله تاني. بانك تعمل ايه؟ تحمده بنفس الصفات التلاتة. اول سورة بعد كده سورة ايه
الفاتحة الحمد لله رب العالمين قصاد رب الناس ما لك يوم الدين قصاد ملك الناس اياك نعبد واياك نستعين قصاد اله الناس. ما انت بتعبده وبتستعين ازا بتألهه خلاص فهي
في النهاية الرسالة نفسها بتاعة صورة الناس بتعاد مرة اخرى بتفصيل اكبر في سورة الفاتحة. وهنشوف بكرة ان شاء الله مع بعض ليه ربنا سماها الفاتحة وايه اسماءها كثيرة جدا
ونتكلم فيها غالبا دارسين تلاتة على الاقل ان شاء الله. قل اعوذ برب الناس ملك الناس. اله الناس من شر الوسواس الخناس الذي يوسوس في صدور الناس من الجنة والناس. وبذلك نكون قد اتممنا بفضل الله تدبر واحد وعشرين جزء
في ستمية اتنين وستين حلقة فلو ربنا وفقنا واستطعنا اننا نستمر دون توقف كده ومشينا بهذا المعدل فمن المتوقع نختم في شهر سبتمبر بازن الله ونبدأ غدا سورة الفاتحة بازن الله
اللهم انا نسألك حبك وحب من يحبك وحب كل عمل يقربنا الى حبك اللهم ما رزقتنا ما نحب فاجعله قوة لنا فيما تحب. وما زويت عنا مما نحب فاجعله فراغا لنا فيما تحب
اللهم اجعل حبك احب الينا من اهلينا واموالنا ومن الماء البارد على الظمأ اللهم حببنا اليك والى ملائكتك وانبيائك ورسلك وعبادك الصالحين. واجعلنا ممن يحبك ويحب ملائكتك وانبيائك ورسلك عبادك الصالحين. اللهم احيي قلوبنا بحبك. واجعلنا لك كما تحب. اللهم اجعلنا نحبك
لقلوبنا ونرضيك بكل اجسادنا. اللهم اجعل حبنا كله لك وسعينا كله في مرضاتك اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا اسأل الله العلي العظيم ان يجعل هذا التدبر في ميزان حسناته وحسناتكم جميعا
اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون. فبحقكم كل حرف في كتابك تلوناه او تدبرناه. اكفنا واهلينا واخواننا واخواتنا شر كل من يكيد لنا ولهم. واحفظنا واياهم من
شرورهم ونجعلك اللهم في نحورهم فانت الوكيل ولا حول ولا قوة الا بك اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة في فلسطين. وكن مع اخواننا في تركستان الشرقية وفي الشام وفي كشميرا وفي الهند وفي سرلانكا. وانصر كل من نصرهم واخذل كل من خذلهم
طهر المسجد الاقصى من الدنس فانهم لا يعجزونك اللهم من قضى منا بالوباء المنتشر فاكتبها له شهادة. ومن كان منا او من احبابنا او من اخواننا من اخواتنا او من مشايخنا او من علمائنا مريضا به او حاملا له فالبسه ثوب الصحة والعافية عاجلا غير اجل
ومن لم يوصف به فقه شره وابعده عنه. ولا تسلطه الا على اعدائك واعداء دينك واعداء اوليائك اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك وتوحدت على دعوتك
وتعاهدت على نصرة شريعتك فوثق اللهم رابطتها. وادم ودها واهدها سبلها واملأها بنورك الذي لا يخبو. واشرح صدورها بفيض الايمان بك وجميل التوكل عليك. واحيها يا ربنا بمعرفتك. وامتها يا مولانا على الشهادة في سبيلك
انك نعم المولى ونعم النصير. والسلام عليكم ورحمة الله. ونراكم غدا بازن الله في نفس هذا الموعد. ان كنا من اهل الدنيا